**PONOVITEV PREDAVANJA ZA STARŠE**

**ZAKAJ IN KAKO SE IGRATI S SVOJIM OTROKOM**

**OPIS VSEBINE**

Otroci se učijo skozi igro, kar še posebej velja za otroke v predšolskem obdobju. Igra in učenje se prepletata in ju ne moremo ločevati. Igra je ključni vidik otrokovega razvoja v predšolskem obdobju. Ko otrok postavlja kocke ali pleza na tobogan, razvija gibalne spretnosti. V skupinskih igrah razvija sposobnosti sodelovanja, čakanja, koncentracije. Ko se igra trgovino, se uči reševanja problemov in pred matematičnih veščin. Med igro uporablja in širi svoje besedišče …

Na predavanju bomo izvedeli, kako poteka razvoj igre predšolskega otroka ter značilnosti posameznih vrst iger. Predstavili bomo tri skupine igrač, ki spodbujajo razvoj in vrste igrač, ki so primerne za posamezno starostno skupino otrok. Spoznali bomo nekaj priporočil, kako se igrati s svojimi otroki. Zanimalo nas bo, zakaj je dolgčas dober, koliko časa naj bi namenili igri, kako igro končati, kako je s pospravljanjem igrač …

Predavanje je namenjeno staršem in starim staršem predšolskih otrok.

Zapisala: Andreja Konda, predavateljica, september 2022

**OSNOVNE INFORMACIJE za predavanje:** **Zakaj in kako se igrati s svojim otrokom**

Predavanje bo v ponedeljek, **5. decembra 2022,** s pričetkom ob 17.00 in zaključkom ob 18.30 uri, v predavalnici IC Pika (Zemljemerska 7, Ljubljana).

**Vabljeni ste starši in stari starši predšolskih otrok.**

*Predavanje ni namenjeno strokovnemu izpopolnjevanju vzgojiteljev in drugih strokovnjakov. Za strokovne delavce pripravljamo seminarje/delavnice. Več v povezavi:* [*https://icpika.si/za-strokovnjake/*](https://icpika.si/za-strokovnjake/)

**Predavanje bo imela Andreja Konda, specialna pedagoginja**

**Kotizacija: Predavanje je brezplačno, potrebna je prijava.**

**PRIJAVA NA PREDAVANJE:**

Prijave zbiramo **od četrtka, 24. novembra 2022, od 12.00 ure naprej.** Prijavite se preko **spletnega obrazca,**  s klikom na povezavo:

[**https://1ka.arnes.si/a/2d9257ea**](https://1ka.arnes.si/a/2d9257ea)

*Podatki, ki jih vpišete v prijavnico: Ime in priimek, tel. številka, e-naslov, vaš poklic, starost otroka oziroma družinskega člana, ki ima posebne potrebe; možnost zapisati tudi vprašanje za predavateljico.*

Vaša prijava je zabeležena, če nekaj minut po prijavi dobite na vpisan e-naslov, naše povratno sporočilo (iz e-naslova Arnes-1KA).

Predlagamo, da se na predavanje prijavite čim prej, saj se mesta hitro zapolnijo.

Dodatne informacije o predavanju lahko dobite po elektronski pošti na naslovu: [pika@centerjanezalevca.si](mailto:pika@centerjanezalevca.si) ali nas pokličete na tel. št.: **01/43-42-360** (Ajda Predalič, koordinatorica v IC Pika).

**O PREDAVATELJICI:**

Andreja Konda, specialna pedagoginja:

Zaposlena je v Zdravstvenem domu Ljubljana, v Razvojni ambulanti s centrom za zgodnjo obravnavo. V praksi sodeluje z družinami in skupaj z njimi oblikuje načrt, kako znotraj družinske rutine poiskati priložnosti za učenje, razvoj in prosti čas.

Osnovne informacije je pripravila: Ajda Predalič, koordinatorica v IC Pika, 25. oktober 2022